Syin akin ibeddel wudem n tsekla-agi akken ibeddel wudem n tmetti, imi nnulfan-d ttawilat imaynuten i ureṣi n tsekla d useḥbiber fell-as akken ur tnegger ara. Yiwen si ttawilatagi d tira, ɣas akken agdud amaziɣ si zik i yesɛa tira, maca ur tt-yessexdem ara akken ad yaru tasekla-yis, ɣef waya i negren waṭas n lesnaf almi nuɣal nettcukku di kra seg-sen mačči d ayla-nneɣ, kkan-d si tɣermiwin-nniḍen i yesɛan tira. Deg yiseggasen-agi ineggura,tira telḥa aṭas di tmetti taqbaylit, imi faqen yemdanen s wazal i tesɛa, yerna tegla-d s tewsatin timaynutin di tsekla taqbaylit ad d-nebder tullist akked umezgun.